
REFERAT DE APROBARE,
[bookmark: _Hlk197673295]Subsemnatul Dincă Florin Ionuț, primar al oraşului Boldeşti-Scăeni, supun spre analiza şi aprobarea Consiliului Local “Proiect de hotărâre privind darea în administrare a unor bunuri aparținând domeniului privat al orașului Boldeşti-Scăeni Școlii Gimnaziale „Mihai Viteazul” Boldeşti-Scăeni, respectiv Liceului Tehnologic „Teodor Diamant” Boldești-Scăeni”.
[bookmark: _Hlk197503550]La finalul anului 2024 au fost recepționate lucrările aferente obiectivelor de investiții „Construire şi dotare 8 Săli de clasă și spațiu servit masa Școala Gimnazială Mihai Viteazul, oraș Boldești-Scăeni”, cofinanțat din fonduri europene nerambursabile în cadrul proiectului ,,Îmbunătățiea serviciilor educaționale, cultural recreative și a spațiilor publice urbane din orașul Boldești-Scăeni", cod SMIS 126450 și “Teren de sport multifuncţional Liceul Tehnologic Teodor Diamant Boldeşti-Scăeni judeţul Prahova” cofinanțat din fonduri guvernamentale nerambursabile.
În data de 29.04.2025 a fost adoptată Hotărârea Consiliului Local nr.61 pentru modificarea şi completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni, bunurile mobile rezultate în urma finalizării obiectivelor de investiții menționate mai sus fiind înregistrate în domeniul privat al orașului.
Conform prevederilor legale din Legea 287/2009 privind Codul civil – Republicare și din Ordonanța de urgență 57/2019 privind Codul administrativ:
Art. 108: Administrarea domeniului public şi privat al unităţilor administrativ-teritoriale 
Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:
a)	date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;
b)	concesionate;
c)	închiriate;
d)	date în folosinţă gratuită instituţiilor de utilitate publică;
e)	valorificate prin alte modalităţi prevăzute de lege.
În vederea utilizării bunurilor mobile rezultate în urma finalizării obiectivelor de investiții menționate mai sus, de către beneficiarii finali, respectiv Școala Gimnazială Mihai Viteazul orașul Boldești-Scăeni și Liceul Tehnologic Teodor Diamant orașul Boldeşti-Scăeni, este necesară darea acestora în administrarea unităților de învățământ.
Faţă de cele mai sus expuse, propun darea în administrare a bunurilor mobile proprietate privată ale UAT Oraș Boldeşti-Scăeni către Şcoala Gimnazială Mihai Viteazul, oraşul Boldeşti-Scăeni și Liceul Tehnologic Teodor Diamant orașul Boldeşti – Scăeni, conform anexelor.
	În speranţa aprobării, vă mulţumesc anticipat!

